કોટક ઈકોનોમિક રિસર્ચના રિપોર્ટ અનુસાર મોનિટરી પોલિસી કમિટી (MPC)નુ ફોકસ હાલ સંપૂર્ણપણે ફુગાવાના આંકડા પર છે. ફુગાવાનો દર ચાલુ વર્ષના બીજા છ માસિક ગાળામાં 3-4.4 ટકા વચ્ચે રહેશે તેવો અંદાજ છે. આથી હવે વધુ વ્યાજદર વધારાનો સ્કોપ રહેતો નથી. રિપોર્ટ મુજબ આ મહિને રિઝર્વ બેન્કના ગવર્નર ઉર્જિત પટેલ સહિત મોનિટરી પોલિસી કમિટીના બહુમતી સભ્યોએ રેપો રેટ યથાવત્ રાખવાનો નિર્ણય લીધો હતો જે ફુગાવાને 4 ટકા આસપાસ જાળવી રાખવા માટે લેવાયો હતો. સપ્ટેમ્બરના ફુગાવાના જે આંકડા આવ્યા છે તેને આધારે જણાય છે કે હવે માર્ચ સુધી આરબીઆઈ વ્યાજ દર નહીં વધારે.